*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*135. számú előterjesztés*

Bátaszék Város Önkormányzat Képviselő-testületének 2024. július 16-án

7.30 órakor megtartandó RENDKÍVÜLI ülésére

A Számvevőség épületének felújítása III. ütem tárgyú projekt kapcsán a saját forrás meghatározására vonatkozó döntés módosítása

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző  **Pénzügyileg ellenőrizte:** Tóthné Lelkes Erika  pénzügyi irodavezető |

**Tisztelt Képviselő-testület!**

A Nemzeti Kulturális Alap Örökségvédelem Kollégiuma 2024. március 13. napon nyílt pályázati felhívást tett közzé, kulturális örökségvédelmi (műemléki, régészeti) célok megvalósításának támogatására.

A Képviselő-testület döntésének megfelelően a támogatási kérelem benyújtásra került.

A Nemzeti Kulturális Alap 2024.06.12. nappal tájékoztatást küldött, hogy az igényelt 10.000.000 Ft támogatásból az Örökségvédelem Kollégiuma 2024. 05. 29. -i ülésen 4.000.000 Ft támogatást ítélt meg.

A pályázat kiírója lehetőséget biztosít arra, hogy a megvalósítást részbeni vállalása esetén, erről új szakmai, műszaki leírást lehessen benyújtani a költségvetés visszatervezésével egyidejűleg.

A Számvevőség épületére vonatkozóan javasoljuk a felújítás III. ütemének szerepeltetését a pályázatban. Ebben az ütemben az alábbi munkák szerepelnek:

az emeleti részen:

- déli és nyugati homlokzat felújítása (nyílászáró csere is),

- a nyugati homlokzathoz közvetlen kapcsolódóan új térburkolat kerül kialakításra,

- az épület főbejárati részénél lévő előtető és lépcsőfeljáró is felújításra kerül,

- az épület nyugati és déli falai a terepszint találkozásánál utólagos vízszigetelést kapnak injektálással.

Felújítás becsült összege a tervezői költségbecslés alapján:

|  |  |  |  |
| --- | --- | --- | --- |
|  | nettó | ÁFA | bruttó |
| Építészet | 22 060 123 | 5 956 233 | 28 016 356 |
| Gépész | 1 318 035 | 355 869 | 1 673 904 |
| Villamos | 1 642 755 | 443 544 | 2 086 299 |
|  | **25 020 913** | **6 755 646** | **31 776 559** |

A megítélt támogatás 4.000.000 Ft.

Az önkormányzat saját forrásának összege a teljes megvalósításhoz 27.776.559-Ft.

Bátaszék Város Önkormányzat Képviselő-testülete a 79/2024.(IV.4.) önkormányzati határozatával a feladat megvalósításához bruttó 21 776 559,-Ft összegű saját forrást biztosított az önkormányzat 2025. évi költségvetésének terhére.

Javasoljuk, hogy a megvalósításhoz további 6.000.000,-Ft saját forrás kerüljön biztosításra a 2025. évi költségvetés terhére.

**H a t á r o z a t i j a v a s l a t :**

**A Számvevőség épületének felújítása III. ütem tárgyú projekt kapcsán többlet forrás biztosítására**

Bátaszék Város Önkormányzata Képviselő-testülete,

a Számvevőség épületének felújítása III. ütem tárgyú projekt kapcsán a benyújtott és elfogadott műszaki tartalom megvalósításához – figyelemmel a 79/2024.(IV.4.) önkormányzati határozatára - további bruttó 6.000.000,-Ft összegű saját forrást biztosít az önkormányzat 2025. évi költségvetésének terhére.

*Határidő:* 2024. december 31.

*Felelős*: dr. Firle-Paksi Anna aljegyző

(a határozat megküldéséért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

irattár